Спас Антонов
Кой пострада

chitanka.info

Нещо дребничко, крилато,

тънко,

слабо,

дългокрако,

върху бузата ми кацна

и забоде там иглица.

— Чакай — рекох —

да те мацна!…

И замахнах със плесница

колкото си имах сила.

Но останах изненадан —

нещото се бе спасило.

Само дето аз пострадах —

плеснах си жесток шамар

заради един…

                (комар)

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.